hy hy en hy en hy hy hy hy hy hy hy hy hy hy en hy hy hy hy en hy hy hy hy hy hy hy hy hy hy en hy en en en en hy en en en en en en en hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy en en
Մեծացող Ջեքսոնին այլևս չէր բավարարում հանրահայտ լինել խմբի շրջանակներում, ուստի շուտով  ՛՛Motown՛՛ ստուդիայի միջոցով Ջեքսոնը կատարում է իր առաջին ինքնուրույն ձայնագրությունները: Երբ 1971թ.  նրա առաջին առանձին կատարումը՝ "I’ll Be There" երգը հայտնվում է երաժշտական հիթ-շքերթների  չորրորդ հորիզոնականում, պարզ էր դառնում որ երաժշտական երկնակամարում հայտնվում է նոր փայլող աստղ:
Շարունակելով աշխատել եղբայրների հետ՝ Ջեքսոնն իրականացնում  է  ևս մի քանի  ձայնագրություններ, որոնք ևս դառնում են հիթեր. "Rockin"Robin" եւ "Ben": Շուտով նա թողարկում է  իր առաջին ալբոմը: 1976թ.  նա եւ "Jackson 5"  խումբը ստորագրում են պայմանագիր ՛՛Epic՛՛ ստուդիայի հետ:
70-ականների վերջին Ջեքսոնը կարճ ժամանակատվածում հանդես է գալիս կինեմատոգրաֆիայում՝ Դայան Ռոսի հետ միասին նկարահանվելով "The Wizard of Oz" հին ֆիլմի աֆրո-ամերիկյան տարբերակում: Թեպետ ֆիլմը հաջողություն  չի ունենում,  բայց դրա շրջանակներում Ջեքսոնը ծանոթանում է լեգենդար պրոդյուսեր Քուինսի Ջոնսի հետ:
Ջոնսը եւ Ջեքսոնը միասին աշխատում են երգչի  "Off the Wall" (1979) ալբոմի վրա, որը Ջեքսոնին մանկական տաղանդների շարքից հանում է դեպի չափահաս սուպերաստղերի ասպարեզ: Կարճ ժամանակահատվածում ալբոմը վաճառվում է 10 միլիոն օրինակով: Քննադատները մեծ հիացմունքով են ընդունում ալբոմը՝ առաջին հերթին նշելով սոուլ եւ ռոք ժանրերի ներդաշնակ միաձուլումը (իր կասկածամտությամբ հայտնի քննադատ Դեյվիդ Մաշրը "Off the Wall"-ն անվանում է ժամանակակից երաժշտության գլուխգործոց):
Գրեթե անհավանական էր թվում, որ Ջեքսոնը կարող է գերազանցել ինքն իրեն, սակայն նա անում է  դա՝  1982թ. թողարկելով  "Thriller" լեգենդար ալբոմը, որն, ըստ վիճակագրական տվյալների,  վաճառվել է 40 միլիոն օրինակով՝ սահմանելով մինչ օրս չգերազանցվող ռեկորդ:
Ջոնսի հետ համատեղ աշխատանքը բերում է Գրեմմիի ութ մրցանակ: Երաժշտական թեժ տասնյակներում հայտնվում էին մեկ ալբոմի համար ռեկորդային վեց երգ՝ սկսած Փոլ Մաքքարթնիի հետ "The Girl Is Mine" դուետից,  վերջացրած՝ "Thriller" սինգլով:
Ջեքսոնը պահում էր ալբոմների  հեղինակությունը նաև տեսահոլովակների միջոցով: Նոր ստեղծված MTV ցանցն ապահովում էր դրանց մշտական ցուցադրությունը: "Billie Jean", "Beat It" եւ "Thriller" պարային երաժշտական կատարումները գերում էին լսարանին և արժանանում անգամ ամենախիստ քննադատների հիացմուքնին:
1984թ. փետրվարին թողարկվում է  Մայքլ Ջեքսոնի եւ ռեժիսոր Ջոն Լենդիսի հեղինակած «Thriller» տանսչորս րոպե տևողությամբ ֆիլմը, որը սահմանում է երաժշտական վիդեոինդուստրիայի նոր որակ և որը Ջեքսոնի մյուս տեսահոլովակների հետ միասին նպաստում է  երաժշտական վիդեոինդուստրիայի կայացմանը՝ ի դեմս MTV հեռուստաալիքի:
1984թ.մայիսին Սպիտակ Տանը Ջեքսոնը նախագահ Ռոնալդ Ռեյգանի կողմից  ստանում է մրցանակ՝ բարեգործական կազմակերպություններին աջակցելու համար, որոնք օգնում են մարդկանց հաղթահարել ալկոհոլի եւ թմրանյութերի չարաշահումը:
1984թ. ամռանը Ջեքսոնն իր եղբայրների հետ մեկնում է համատեղ շրջագայության, որը ստանում է «Հաղթանակի շրջագայություն» անվանումը. ավելի քան 55 համերգ, ավելի քան՝ 2 միլիոն հանդիսատես, ավելի քան՝  75 միլիոն դոլար եկամուտ, որն այդ պահին հանդիսանում էր համաշխարհային ռեկորդ: Ջեքսոնը բարեգործական նպատակներով նվիրատվություն է  կատարում համերգից ստացած իր ամբողջ հասույթը՝ հինգ միլիոն դոլար:
1985 մարտին թողարկվում է “We Are the World” սինգլը՝ ձայնագրված Մայքլ Ջեքսոնի եւ Լայոնել Ռիչիի կողմից, որը կատարում են Ամերիկայի ամենահայտնի երաժիշտները: Դրա վաճառքից ստացված միջոցները՝  61 800 000  դոլար, տրամադրվում է  Եթովպիայի աղքատ բնակչությանը:
Թեպետ Ջեքսոնի հաջորդ՝ "Bad" (1987) եւ  "Dangerous" (1991) ալբոմները ևս վաճառվում են միլիոնավոր օրինակներով եւ գլխավորում էին համաշխարհային հիթ-շքերթները՝ դրանց շուրջ ստեղծված  ակտիվությունն աստիճանաբար նվազում էր: Հանդիսատեսի հետաքրքրության ալիքը վերադառնում է  միայն այն ժամանակ, երբ Ջեքսոնը հայտարարում է  "Dangerous" ալբոմի  "Black and White" երգի հիման վրա տեսահոլովակ թողարկելու մասին: Մամուլն անընդհատ անդրադառնում էր դրան, հանրությունը՝ սպասում: Սակայն տեսահոլովակի վերջին կադրերը, որտեղ Ջեքսոնը կոտրում է  ավտոմեքենան, ավելի շատ վանում է  հանդիսատեսին, քան՝ ձգում դեպի նա: Երգչի՝ հաճախ փոփոխվող արտաքինը ևս հիասթափեցնում էր լայն զանգվածներին:
1993թ. Ջեքսոնը ծավալուն հարցազրույց է տալիս Օպրա Ունֆրիին, որի ըթացքւոմ հսկայական լսարանին Ջեքսոնը պատում է իր արտաքին փոփոխությունների, անձնական կյանքի ու առօրյայի մասին: Նրա անկեղծացումները բացահայտում են  վերջինիս, բայց միայն՝ մասնակիորեն:
1993թ.  Ջեքսոնը կրկին գրավում է հանրության ուշադրությունը:  Տասներեքամյա մի պատանի մեղադրում է Ջեքսոնին  Neverland-ում բնակվելու ընթացքում իր նկատմամբ սեռական ոտնձգություններ իրականացնելու մեջ: Ջեքսոնի կողմից կտրականապես ժխտվող այդ տեղեկատվությունը խոցում է նրան. հատկապես այն բանի համար, որ նա մշտապես հպարտանում էր երեխաների նկատմամբ ունեցած իր վերաբերմուքնով:
Նա դադարեցնում է շրջագայությունը, կորցնում  "Pepsi" ընկերության հետ կնքված պայմանագիրը: Այդ միջադեպը անդառնալի հարված է հասցնում նրա հեղինակությանը: Նա  20 միլիոն դոլարի դիմաց համաձայնության է գալիս տղայի ընտանքիի հետ, որից հետո գործը փակվում է:
1994 թ. մայիսին Ջեքսոնը Դոմինիկյան Հանրապետությունում գաղտնի ամուսնանում է  Լայզա Մարիա Փրեսլիի հետ: Մի մասը նրա քայլի մեջ տեսնում էր հանրության առջև հեղինակությունը շտկելու համար կատարված քայլ, մյուսները՝ երկու հանրահայտ երաժշտական ընտանքիների  գեղեցիկ միավորում:
Շուտով Ջեքսոնը թողրկում է "HIStory"(1995) ալբոմը, որտեղ նոր կատարումների հետ ներառում է նաև հին կատարումները: Ալբոմը երկակի արձագանք  է ստանում. հիացմունք՝ հին երգերի նկատմամբ, իսկ նորերի վերաբերյալ՝ բավականի զուսպ կարծիքներ:
Ջեքսոնը կնոջ՝ Լիզա մարիի հետ
Հաշվի առնելով Ջեքսոնի ալբոմների վաճառքի վիճակագրությունները՝ նոր ալբոմը անհամեմատ վատ էր վաճառվում: Այդ ընթացքւոմ փլուզվում է  Ջեքսոնի եւ Մարիայի ընդամենը տասնութ ամի տևած ամուսնությունը: 1996 նոյեմբերին Ջեքսոնը հայտատորւմ է, որ Դեբորա Ռոու անունով կինը նրանից երեխայի է սպասում, որից հետո՝ ի ապացույց իրենց սիրո, զույգն ամուսնանում է: Ամուսանության արարողությունը տեղի է ունենում Ավստրալիայում: Երեք ամիս անց ծնվում է  Մայքլ Ջեքսոն կրտսերը:
Մայքլ Ջեքսոնը մահանում է  2009թ.  մայիսի 25-ին: Լեգենդար արտիստի հոգեհանգստի արարողությունը տեղի է ունենում  հուլիսի  7-ին, իսկ հուղարկավորությունը՝ միայն  սեպտեմբերի երեքին՝ Ֆորեստ Լաուն գերեզմանատանը:
Posted by Արվեստի Աշխարհը at 12:05
Email ThisBlogThis!Share to TwitterShare to FacebookShare to Pinterest
Newer Post Older Post Home
Subscribe to: Post Comments (Atom)
Միքելանջելո Բուոնարոտի (1475-1564թթ.)՝ իտալացի մեծն քանդակագործ, գեղանկարիչ, ճարտարապետ, պոետ և մտավորական, Վերածննդի դարաշրջանի մեծագու...
Պիեռ Օգյուստ Ռենուար «Մառլիի անտառը»
Վիկտոր Հյուգո «Փարիզի Աստվածամոր տաճարը»
«Փարիզի Աստվածամոր տաճարը» (1831) Վիկտոր Հյուգոյի հանրագիտարանն է, ֆրանսիական ռոմանտիզիմի հիմքը: Այս վեպը յուրովի պատմական է, իսկ գաղափ...
Էդուարդ Մանե (1832–1883 թթ.)՝ ֆրանսիացի հայտնի գեղանկարիչ, իմպրեսիոնիզմի հիմնադիրներից մեկը:  Ծնվել է 1832թ. հունվարի 23-ին Փարիզի...
«Անտիգոնե»՝ Սոֆոկլեսի ամենահայտնի ողբերգություններից մեկը, որն առաջին անգամ բեմադրվել է մ.թ.ա. 442թ.: Ստեղծագործության հիմքում ընկած է Թ...
Ստենդալ «Կարմիրը և սևը»
Ստենդալը պատկանում է ֆրանսիական ռեալիզմի առաջին շրջանին , ում  ստեղծագործությունը Լուսավորությանը XIX դարի ռեալի...
Միգել դե Սերվանտես «Դոն Կիխոտ»
Միգել դե Սերվանտեսի «Դոն Կիխոտ» վեպը հանդիսանում է Արևմտյան Եվրոպայի առաջին մեծածավալ վեպը, որից, ինչպես նշում է Բելինսկին, «...սկ...
Լուվր՝ աշխարհի խոշորագույն ու ամենահեղինակավոր թանգարաններից մեկը , որը գտնվում է Փարիզի կենտրոնում՝ Սենա գետի ա...
Օնորե դը Բալզակ «Շագրենի կաշին»
«Շագրենի կաշին» (1830-1831թթ.)՝ ֆրանսիական դասական ռեալիզմի հիմնադիր Օնորե դը Բալզակի ամենահայտնի վեպերից մեկը: Բալզակը պատմական վեպերի...
« Թշվառները » (1862 թ .) կյանքի խնդիրների ընդգրկումով և սոցիալական քննադատության թափով Վիկտոր Հյուգոյի ամենանշանակալից ...
Արխիվ March (1) January (3) December (1) May (1) April (5) March (2) February (3) January (17) December (2) November (4) October (12) September (9) August (5) July (7) June (19) May (22) April (14) March (12) February (18) January (22) December (3) November (34) October (28) September (55) August (19) July (43) June (25) May (49) March (13) February (9) January (1) December (9) November (14) October (7) September (1) August (67) July (10)
Simple theme. Theme images by gaffera. Powered by Blogger.